
NOTĂ INFORMATIVĂ
la proiectul de decizie „Cu privire la amalgamarea voluntară a unităților administrativ-teritoriale satul Zăicani, satul Horodiște, satul Pociumbăuți și comuna Pociumbeni”
I. Denumirea autorului și a participanților la elaborarea proiectului
Proiectul de decizie a fost elaborat de Primăria satului Pociumbăuți, în calitate de unitate administrativ-teritorială propusă în calitate de centru administrativ, cât și reprezentanții Grupului de Lucru Comun (GLC) constituit din reprezentanții celor patru unități administrativ-teritoriale participante: satul Zăicani, satul Pociumbăuți, satul Horodiște și comuna Pociumbeni, toate din raionul Rîșcani.
Procesul este coordonat cu Cancelaria de Stat, iar unitățile administrativ-teritoriale beneficiază de mecanismele de sprijin tehnic și financiar instituite prin Legea nr. 225/2023 și Hotărârea Guvernului nr. 925/2023.
II. Condițiile ce au impus elaborarea proiectului și finalitățile urmărite
Unitățile administrativ-teritoriale de nivelul I de dimensiuni reduse se confruntă cu o capacitate administrativă și financiară limitată, care îngreunează prestarea unor servicii publice de calitate și realizarea investițiilor în infrastructura locală. Instrumentul de amalgamare voluntară, pus la dispoziție de Guvern în baza Legii nr. 225/2023 și a HG nr. 925/2023, oferă comunităților posibilitatea de a-și consolida resursele și de a administra mai eficient treburile locale.
Analiza realizată conform Metodologiei de amalgamare voluntară a unităților administrativ-teritoriale aprobată prin HG nr. 925/2023 a evidențiat complementaritatea funcțională dintre cele patru localități, existența relațiilor administrative și economice, continuitatea teritorială, precum și posibilitatea organizării mai eficiente a serviciilor publice locale în cadrul unei singure unități administrativ-teritoriale.
Aleșii locali și reprezentanții celor patru comunități au decis, în mod voluntar, demararea procesului de amalgamare voluntară, cu desemnarea satului Zăicani în calitate de centru administrativ al viitoarei unități administrativ-teritoriale amalgamate.
În procesul de fundamentare a proiectului a fost elaborat prin prisma Viziunea de dezvoltare a viitoarei unități administrativ-teritoriale amalgamate elaborate de GCL, care identifică prioritățile comune de investiții și demonstrează valoarea adăugată a amalgamării.
Finalitățile urmărite:
a) consolidarea capacității administrative și instituționale a autorităților publice locale;
b) îmbunătățirea calității și accesibilității serviciilor publice prestate locuitorilor;
c) dezvoltarea și reabilitarea infrastructurii locale, prin accesarea transferurilor cu destinație specială;
d) o gestiune financiară mai eficientă și o planificare strategică unitară a dezvoltării.
Amalgamarea urmărește îmbunătățirea accesului locuitorilor la servicii publice locale de calitate, consolidarea capacității administrației publice locale și crearea condițiilor pentru dezvoltarea economică și socială durabilă a comunităților participante.
III. Respectarea condițiilor de bază și a criteriilor de amalgamare voluntară
Procesul de amalgamare voluntară a fost analizat conform Metodologie, constatându-se respectarea condițiilor de bază și a criteriilor prevăzute la art. 5 și 6 din Legea nr. 225/2023. Datele demografice și de evaluare a localităților participante se prezintă astfel:
	Localitatea
	Populație
	Cap. fiscală/loc.
	Servicii
	Scor

	Satul Zăicani (centru administrativ)
	1.909
	1.975
	0,40
	1

	Satul Horodiște
	462
	2.109
	0,34
	1

	Satul Pociumbăuți
	432
	1.817
	0,43
	1

	comuna Pociumbeni
	766
	1.945
	0,08
	0

	TOTAL
	3.569
	—
	—
	—



Concluziile analizei prevăzute la pct. 12 din Metodologie:
a) capacitatea administrativă a viitoarei unități se îmbunătățește prin consolidarea resurselor umane și instituționale;
b) capacitatea fiscală cumulată permite realizarea de investiții care depășesc posibilitățile fiecărei localități luate separat;
c) serviciile publice locale pot fi organizate și prestate mai eficient la nivelul întregii unități amalgamate;
d) centrul administrativ propus (satului Zăicani) întrunește criteriile prevăzute de lege.
Analiza demonstrează că scenariul de amalgamare respectă toate condițiile obligatorii prevăzute de lege și prezintă premise favorabile pentru funcționarea unei unități administrativ-teritoriale viabile din punct de vedere administrativ, financiar și funcțional.
IV. Principalele prevederi ale proiectului de decizie
Proiectul de decizie supus aprobării prevede, în principal:
a) aprobarea amalgamării voluntare a unităților administrativ-teritoriale satul Zăicani, satul Pociumbăuți, satul Horodiște și comuna Pociumbeni;
b) confirmarea satului Zăicani în calitate de centru administrativ al unității administrativ-teritoriale amalgamate;
c) împuternicirea persoanei responsabile pentru recepționarea deciziilor consiliilor locale și consolidarea dosarului de amalgamare voluntară;
d) transmiterea dosarului consolidat către Cancelaria de Stat, în vederea inițierii procedurilor de elaborare și promovare a proiectului de lege privind constituirea UAT amalgamate;
e) dispoziții privind intrarea în vigoare și modul de contestare a deciziei.
Prin adoptarea deciziei nu se constituie încă noua unitate administrativ-teritorială, ci se exprimă acordul formal al autorităților participante pentru continuarea procedurii prevăzute de Legea nr. 225/2023.
V. Fundamentarea economico-financiară
Aplicarea instrumentului de amalgamare voluntară nu generează cheltuieli suplimentare din bugetele locale la etapa de elaborare a proiectului de decizie. Unitățile administrativ-teritoriale care se amalgamează beneficiază de sprijin financiar din partea Guvernului, calculat conform HG nr. 925/2023 (Anexa 1) și simulat prin platforma amalgamator.gov.md pentru scenariul celor patru localități (3.569 de locuitori):
	Tipul transferului
	Sumă (lei)

	Transfer pentru pregătirea procesului de amalgamare (Stimulentul 1)
	400.000

	Transfer pentru investiții capitale (dezvoltarea infrastructurii)
	11.986.296

	Susținerea bugetului local, total 3 ani (2028–2030; 250 lei/locuitor/an)
	2.676.750

	TOTAL estimat
	15.063.046


Valoarea totală estimată a sprijinului financiar constituie 15.063.046 lei. Aceste transferuri sunt acordate exclusiv unităților administrativ-teritoriale care finalizează procesul de amalgamare voluntară, în condițiile Legii nr. 225/2023 și ale HG nr. 925/2023, fiind destinate dezvoltării infrastructurii și consolidării bugetelor locale ale unității administrativ-teritoriale amalgamate.
VI. Modul de încorporare a actului în cadrul normativ în vigoare
Proiectul de decizie este elaborat în conformitate cu Legea nr. 225/2023, HG nr. 925/2023, Legea nr. 100/2017 cu privire la actele normative, Legea nr. 436/2006 privind administrația publică locală, Legea nr. 764/2001 privind organizarea administrativ-teritorială a Republicii Moldova și Legea nr. 239/2008 privind transparența în procesul decizional. Decizia constituie temeiul pentru consolidarea dosarului de amalgamare voluntară și transmiterea acestuia către Cancelaria de Stat, fără a necesita modificarea altor acte normative locale la această etapă.
VII. Avizarea și consultarea publică a proiectului
Proiectul de decizie este supus consultării publice în conformitate cu Legea nr. 239/2008. În acest scop au fost publicate anunțul privind consultarea publică și anunțul privind organizarea audierilor/dezbaterilor publice, iar proiectul și materialele aferente au fost făcute accesibile la sediile primăriilor, pe paginile web oficiale, în Registrul de stat al actelor locale și pe portalul particip.gov.md.
În cadrul consultărilor publice au fost organizate discuții publice în fiecare dintre cele patru localități participante, iar recomandările recepționate au fost analizate de Grupul de Lucru Comun și reflectate în forma finală a proiectului.

Primarul satului Pociumbăuți                                                                           Lorentii LISEVICI

Secretarul Consiliului local Pociumbăuți                                                              Irina LISEVICI

